
Mål

Kurset har som mål å skape forståelse for innovasjon i industrielle (Business-to-Business) markeder. Med innovasjon menes her utvikling av nye eller forbedrede produkter og produksjonsprosesser. Slike innovasjoner omfatter ofte interaksjon mellom flere bedrifter, herunder kunder, leverandører og andre samarbeidspartnere. Kurset vil gi kunnskap om det å analysere og forstå komplekse prosesser og strukturer i forbindelse med innovasjoner i industrielle markeder. Kurset legger opp til en praktisk tilnærming til utviklingsrelaterte problemer og utfordringer som bedrifter møter.

Kurset omfatter en semesteroppgave som består av tre deler: Første del omfatter involvering av industrielle kunder i forbindelse med en innovasjon. Andre del omfatter utfordringer og problemer som må løses internt i bedriften i forbindelse med en innovasjon. Tredje del omfatter bruk av samarbeidspartnere og leverandører i forbindelse med utviklingen av et nytt produkt.

Undervisningsform

Forelesninger, studentpresentasjoner.

Obligatorisk semesteroppgave, gruppevis gjennomføring.

Vurdering
Forutsetning for å gå opp til eksamen:

Obligatorisk innlevering av semesteroppgave, som må være bestått.

Gruppevise muntlige fremføringer.

Avsluttende eksamen

Individuell skriftlig eksamen, 4 timer.


Hjelpemidler på eksamen: Ingen


Emneoversikt

Innføring i innovasjon og teknisk utvikling

Innovasjonsledelse

Innovasjon og kontekst (innovasjonssystemer, cluster)

Innovasjon i industrielle nettverk

Innovasjon og samarbeid med leverandører

Markedsorientering og kundesamarbeid om innovasjon

Pilotkundeutfordringer

Kjernekompetanse, komplementære ressurser

Pensumlitteratur

Artikkelsamling.

Anbefalt støttelitteratur

